ខ្មែរកម្ពុជាក្រោមមិនមាន អត្តសញ្ញាណបណ្ណ ពិបាករកការធ្វើ
នៅក្នុងបន្ទប់មួយដែលមានទំហំ៥គុណនឹង៣ម៉ែត្រថិតនៅសង្កាត់បឹងទំពុន ខណ្ឌ មានជ័យក្រុងភ្នំពេញ  ប្រជាពលរដ្ឋខ្មែរកម្ពុជាក្រោមចំនួន៨នាក់រស់នៅយ៉ាងប្
Intro: ខ្មែរកម្ពុជាក្រោមចំនួន៧គ្រួសារដែលអាជ្ញាធរប្រទេសថៃចាប់បញ្ <!-- IMAGE --> ដើម្បីស្តាប់ព័ត៌មាននេះ នៅក្នុងបន្ទប់មួយដែលមានទំហំ៥គុណនឹង៣ម៉ែត្រនៅសង្កាត់បឹងទំពុនខណ្ឌ មានជ័យក្រុងភ្នំពេញ ប្រជាពលរដ្ឋខ្មែរកម្ពុជាក្រោមចំនួន៨នាក់រស់នៅយ៉ាង ប្រជ្រៀតគ្នាដោយគេងផ្ទាល់នឹងឥដ្ឋ។ ពួកគាត់គឺជាក្រុមមួយក្នុងចំណោមប្រជាពលរដ្ឋខ្មែរកម្ពុជាក្រោមសរុបចំនួន២២ នាក់ដែលត្រូវអាជ្ញាធរថៃបញ្ជូនមកកម្ពុជាវិញជាបន្តបន្ទាប់កាលពីខែធ្នូឆ្នាំ២០០៩ បន្ទាប់ពីទទួលបរាជ័យក្នុងការសុំសិទ្ធិជ្រកកោននៅប្រទេសទីបី។ ទោះបីជាស្ថិតក្នុងបន្ទប់តូចចង្អៀតបែបនេះក្តី ពួកគេហាក់ដូចជាមានការពេញ ចិត្តនឹងកន្លែងស្នាក់នៅនោះណាស់ ហើយពួកគេមានបំណងរស់នៅបន្តជីវិតចុង ក្រោយរបស់ពួកគាត់នៅកម្ពុជា។ ក៏ប៉ុន្តែក្តីសង្ឃឹមរបស់ពួកគេកំពុងថិតក្នុងការភ័យព្រួយនៅឡើយ ពីព្រោះពួកគេ មិនមានប្រាក់សម្រាប់ធ្វើការចំណាយឈ្នួលផ្ទះ ១ខែ ៧០ដុល្លារនោះទេ។ រយៈ ពេល២ខែកន្លងមក អង្គការលីកាដូ ជាអ្នកទទួលបន្ទុកលើការចំណាយប្រាក់ ឈ្នួលផ្ទះនិងម្ហូបអាហារ។ ហើយនៅក្នុងអំឡុងខែមិនានេះ ឧត្តមស្នងការអង្គការ សហប្រជាជាតិទទួលបន្ទុកសិទ្ធិមនុស្សនៅកម្ពុជាបានរ៉ាប់រងការចេញថ្លៃឈ្នួល ផ្ទះនិងម្ហូបចំណីអាហារឲ្យអ្នកទាំងនោះ។ ខ្មែរកម្ពុជាក្រោមទាំងនោះនឹងត្រូវប្រឈមមុខការបាត់បង់ជម្រកស្នាក់នៅ បន្ទាប់ ពីដាច់ខែមិនានេះទៅ បើសិនមិនមានអង្គការ ឬសប្បុរសជនណាជួយទេនោះ។ លោកថាច់ ស៊ុង ជាខ្មែរកម្ពុជាក្រោមម្នាក់ក្នុងចំណោមខ្មែរកម្ពុជាក្រោម ដែលថៃ បានចាប់បញ្ជូនមកនោះបានឲ្យដឹងថា ពួកគាត់នឹងអាចគ្មានកន្លែងស្នាក់នៅ បន្ទាប់ពីខែនេះត្រូវបានបញ្ចប់ ដោយគាត់គិតថា ប្រហែលជាគ្មានអង្គការណា មកជួយឧបត្ថម្ភពួកគាត់បន្តទៀតនោះទេ។ បន្ទាប់ពីមួយខែនេះ បើសិនមិនមានអង្គការណាគ្រាំទ្រពួកយើងខ្ញុំទេមិនដឹងថាយើងរស់នៅកន្លែងណាទេ។ វាអត់មានផ្ទះ វាអត់មានកន្លែងណាដែលត្រូវជ្រកទេអញ្ចឹងខ្ញុំគិតថា ជីវិតពួកខ្ញុំ ខ្មែរក្រោមនេះ បើសិនបញ្ចប់នៅខែនេះមិនដឹងជាត្រូវរសាត់អណ្តែតយ៉ាងម្តេចទេ។ ខ្មែរកម្ពុជាក្រោមចំនួន៧គ្រួសារនេះបានចាកចេញពីប្រទេសវៀតណាម ភៀស ខ្លួនមកនៅកម្ពុជាកាលពីឆ្នាំ២០០១ដោយសារមានការភ័យខ្លាចហើយអ្នកទាំង នោះបានអះអាងថា ពួកគេត្រូវអាជ្ញាធរវៀតណាមចោទប្រកាន់ថា ជាអ្នកបះ បោរ។ អ្នកទាំងនោះស្នាក់នៅក្នុងប្រទេសកម្ពុជាអស់រយៈពេលជាង៣ឆ្នាំ បន្ទាប់មកបាន ភៀសខ្លូនបន្តទៅនៅប្រទេសថៃទៀតកាលពីឆ្នាំ២០០៤ ដោយពួកគេបានអះអាង ថា រដ្ឋាភិបាលកម្ពុជាបានចោទប្រកាន់ថា ពួកគេបង្កើតកងកម្លាំងប្រដាប់អាវុធ ខុសច្បាប់។ ខ្មែរកម្ពុជាក្រោមទាំងនោះបានឲ្យដឹងថា បរាជ័យក្នុងសុំសិទ្ធិរស់នៅប្រទេសទីបី គឺដោយសារខាUNHCRបានអះអាងថា រដ្ឋាភិបាលខ្មែរនឹងទទួលយកពួកគេរស់ នៅពេញសិទ្ធិក្នុងប្រទេស បើសិនជាពួកគេវិលត្រឡប់មកប្រទេសកម្ពុជាវិញ។ ក៏ប៉ុន្តែនៅពេលនេះត្រូវបានអាជ្ញាធរក្រុងភ្នំពេញបានបដិសេធក្នុងការចេញបណ្ណ គ្រួសារ ឬអត្តសញ្ញាណបណ្ណឲ្យ ដោយសំអាងថា អ្នកទាំងនោះមិនមានទីលំនៅ ត្រឹមត្រូវពិតប្រាកដ។ លោកថាច់ ស៊ុងបានឲ្យដឹងបន្តថា អ្វីដែលពួកគាត់ចង់បានគឺសូមឲ្យរដ្ឋាភិបាល ខ្មែរទទួលស្គាល់ពួកគាត់ និង ផ្តល់អត្តសញ្ញាណបណ្ណឲ្យពួកគាត់ផងដើម្បីងាយ ស្រួលក្នុងការរកការងារជួយសម្រួលដល់ជីវភាពប្រចាំថ្ងៃរបស់ពួកគាត់។ លោក បានបញ្ជាក់ថា ការបដិសេធពីអាជ្ញាធរដែនដីមិនព្រមប្រគល់អត្តសញ្ញាណបណ្ណ ឲ្យពួកគាត់ដោយសំអាងថា មិនមានទីកន្លែងស្នាក់នៅពិតប្រាកដនេះធ្វើឲ្យពួក គាត់ជួបការលំបាកជាខ្លាំង ដូចជាមិនអាចរកការងារធ្វើបាន ហើយថែមទាំងមិន ហ៊ានចេញទៅណាទៀតដោយខ្លាចមានការចាប់បញ្ជូនពួកគាត់ទៅប្រទេសវៀត ណាមវិញ។ ខ្ញុំមិនបានទៅធ្វើអីទេដោយសារតែយើងអត់មានអត្តសញ្ញាណបណ្ណ ឬលិខិតអ្វីសម្គាល់ខ្លួន អញ្ចឹងអត់ហ៊ានដើរចេញទៅណាទេ។ យើងប្រឈមមុខជីវភាពរស់នៅ គឺ ការហូបចុកខ្វះខាតយ៉ាងខ្លាំង ហើយការងារក៏មិនបានធ្វើ រកមិនបាន អញ្ចឹងពួកខ្ញុំវេទនាយ៉ាងខ្លាំង ហើយក្មេងៗមិនបានទៅរៀន។ ជុំវិញបញ្ហាទាំងអស់នេះ លោកអំ សំអាត អ្នកគ្រប់គ្រងការិយាល័យស៊ើបអង្កេត នៃអង្គការលីកាដូបានឲ្យដឹងថា អង្គការរបស់គាត់គ្មានគោលការណ៍ជួយឧបត្ថម្ភ ថ្លៃជួលផ្ទះ ឬម្ហូបចំណី អាហារតទៅទៀតនោះទេ ប៉ុន្តែពួកគាត់នៅបន្តការជួយ ជ្រោមជ្រែងលើផ្នែកច្បាប់ ដូចជា ការស្វះស្វែងតវ៉ាឲ្យរដ្ឋាភិបាលផ្តល់សៀវភៅ គ្រួសារ ឬអត្តសញ្ញាណបណ្ណឲ្យអ្នកទាំងនោះ។ លោកបានបញ្ជាក់ថា ការដែលរដ្ឋាភិបាលមិនព្រមផ្តល់សៀវភៅគ្រួសារ ឬអត្ត- សញ្ញាណបណ្ណនោះ គឺជាការដាក់បន្ទុកមួយដ៏ធ្ងន់សម្រាប់ខ្មែរកម្ពុជាក្រោមទាំង អស់នោះ ដោយពួកគាត់រស់នៅក្នុងការភ័យខ្លាចនឹងមិនអាចរកប្រាក់ជួយទ្រទ្រង់ ជីវភាពគ្រួសារទៀតផង។ រដ្ឋាភិបាលបានទទួលស្គាល់ថា ខ្មែរកម្ពុជាក្រោមគឺជាខ្មែរ អញ្ចឹងបើគាត់ជាខ្មែរគាត់ក៏មានសិទ្ធិដូចជាប្រជាពលរដ្ឋខ្មែរដទៃទៀតដែរ។គាត់ត្រូវមានអត្តសញ្ញាណបណ្ណមានបណ្ណគ្រួសារ។ រដ្ឋាភិបាលត្រូវតែធ្វើដូចម្តេចដើម្បីឲ្យគាត់មានឯកសារដើម្បីឈានទៅទទួលបានអត្តសញ្ញាណបណ្ណ ហើយនឹងបណ្ណគ្រួសារ។ នេះគឺជា ការជួយគ្នាទាំងអស់គ្នាដើម្បីឲ្យគាត់ជៀសផុតពីការខ្វះនូវស្បៀងអាហារដើម្បីឲ្យ គាត់មានការងារធ្វើ។ លោកគួច ចំរើន អភិបាលខណ្ឌមានជ័យបានឲ្យដឹងថា គ្រប់ប្រជាជនទាំងអស់ បើមិនមានអាស័យដ្ឋានពិតប្រាកដទេនោះ គឺ មិនអាចចេញអត្តសញ្ញាណបណ្ណ បានឡើយ ហេតុដូច្នេះខ្មែរកម្ពុជាក្រោមទាំងនោះ គឺមិនអាចផ្តល់អត្តសញ្ញាណ បណ្ណបាននោះទេ ហើយនៅចំពោះមុខ ក៏មិនមានគោលការណ៍ក្នុងការផ្តល់ដី សម្បទានណាមួយដល់អ្នកទាំងនោះដើម្បីបានអត្តសញ្ញាណបណ្ណដែរ។ មិនអាចយើងចុះបញ្ជីដោយគ្មានអាស័យដ្ឋានបាននោះទេ ត្រូវតែមានអាស័យដ្ឋានគឺជាការចាំបាច់។ យើងទៅចុះបញ្ជីដាក់នៅទីណា បើអត់អាស័យដ្ឋានគឺថាចាំបាច់ត្រូវតែមានអាស័យដ្ឋានដើម្បីបញ្ជាក់ថា គាត់មានផ្ទះសម្បែងនៅឯណា។ VOA សម្លេងសហរដ្ឋអាមេរិចបានធ្វើការទាក់ទងលោក ម៉ាន់ ឈឿន អភិបាល រងក្រុងភ្នំពេញដើម្បីបំភ្លឺបញ្ហាទាំងអស់នេះ ប៉ុន្តែលោកបានបដិសេធដោយបង្វែរ សំណួរនេះទៅកាន់សមត្ថកិច្ចប៉ូលិសវិញ ចំណែកឯលោក ទូច ណារ៉ុថ ស្នងការ ប៉ូលិសរាជធានីភ្នំពេញមិនអាចធ្វើទំនាក់ទំនងបានទេ៕